**Akvedukts** ir viens no lielākajiem ūdensapgādes, apkures un dārza preču vairumtirgotājiem Latvijā. Uzņēmuma vārds radies no tāda paša nosaukuma būves "akvedukts" un asociē uzņēmuma darbību ar šīs būves galveno funkciju — ūdensapgādi. Uzņēmuma centrālais birojs un noliktavas telpas atrodas Ķekavas novadā, Ķekavas pagasta Krustkalnos, savukārt klientu apkalpošanas centri — vairākās Latvijas pilsētās. Akvedukts AS ir trīs saistīti uzņēmumi — Akvedukt OU (Igaunija), Naurisa-Akvedukts UAB (Lietuva) un Kros SIA (Latvija).

Vēsture
-------

1994. gada 20. decembris — uzņēmuma dibināšanas datums, sākotnējais uzņēmuma tips — sabiedrība ar ierobežotu atbildību

1997. gada 24. jūlijs — saistītā uzņēmuma Akvedukt OU dibināšana Igaunijā

1998. gada 1. jūlijs — saistītā uzņēmuma Naurisa-Akvedukts UAB dibināšana Lietuvā

2004. gada 12. jūnijs — darbu sāk automatizēta tiešsaistes pasūtīšanas sistēma E-noliktava B2B klientiem

2005. gads — noliktavu un biroja telpu kopējā platība: 3800 m²

2008. gads — pēc centrālā biroja un noliktavu ēkas izbūves biroja un noliktavu telpu kopējā platība sasniedz 6100 m²

2009. līdz 2012. gadā — mazumtirdzniecības veikalu SPECS pārņemšana, izveidojot Akvedukts klientu apkalpošanas centrus Jelgavā, Liepājā, Gulbenē, Alūksnē, Madonā, Balvos.

2016. gads — klientu apkalpošanas centra izveide Valmierā

2017. gads — klientu apkalpošanas centra izveide Saldū

2017. gada 2. maijs — komercdarbības veida maiņa uz akciju sabiedrību

2018. gada 23. marts — uzņēmuma Kros SIA iegāde

2018. gads — tiek atvērts klientu apkalpošanas centrs Siguldā

2023.gada 5. maijs — tiek atvērts klientu apkalpošanas centrs Valkā

Klientu apkalpošanas centri (KAC)
---------------------------------

Akvedukts KAC nodrošina uzņēmuma reģionālo pārstāvniecību un operatīvāku preču piegādi apkārtnē esošiem uzņēmumiem, kā arī konsultācijas un mazumtirdzniecību.

Akvedukts AS klientu apkalpošanas centri Latvijā| Klientu apkalpošanas centrs | Adrese |
| --- | --- |
| Akvedukts KAC Rīga | "Akvedukti", Krustkalni, Ķekavas pagasts |
| Akvedukts KAC Alūksne | Gulbenes iela 4, Alūksne |
| Akvedukts KAC Balvi | Raiņa iela 56, Balvi |
| Akvedukts KAC Madona | Poruka iela 2a, Madona |
| Akvedukts KAC Gulbene | Gaitnieku iela 12, Gulbene |
| Akvedukts KAC Valmiera | Patversmes iela 3, Valmiera |
| Akvedukts KAC Sigulda | Pulkveža Brieža iela 111C, Sigulda |
| Akvedukts KAC Jelgava | Kronvalda iela 3a, Jelgava |
| Akvedukts KAC Saldus | Dzirnavu iela 23, Saldus |
| Akvedukts KAC Liepāja | Zemnieku iela 32, Liepāja |
| Akvedukts KAC Valka | Tālavas iela 12, Valka |

Par uzņēmumu
------------

Sākotnēji uzņēmuma pamatdarbība orientēta uz ūdensapgādes un sanitārtehnikas mazumtirdzniecības veikalu nodrošinājumu ar dažādu ražotāju ūdensapgādes un dārza precēm. Pamazām uzņēmums arvien plašāk kļuva atpazīstams kā lielākais saimniecības ūdens sūkņu piegādātājs, taču tā nav vienīgā darbības sfēra. No specifiskām nozarēm var minēt profesionālu strūklaku tehnoloģiju tirdzniecību, kas nepieciešamības gadījumā tiek nodrošināta ar tehnoloģiskiem aprēķiniem un projektu izstrādi. Tieši šī darbības sfēra ir iemesls, kāpēc Akvedukts AS atrodams Būvkomersantu reģistrā. Gadu gaitā darbība paplašināta ar apkures aprīkojuma un iekārtu tirdzniecību, un arvien spēcīgāk sadarbība notiek ar montāžas uzņēmumiem, būvkompānijām un pašvaldību komunālajiem uzņēmumiem.

Labi pārdomāta un laikus realizēta biznesa stratēģija ik gadu nodrošina augošu apgrozījumu, kas 2020. gadā sasniedz vairāk nekā 21,4 miljonus eiro. AS Akvedukts ir viens no Ķekavas novada lielākajiem uzņēmumiem, nodrošinot darba vietas arī šī novada iedzīvotājiem. AS Akvedukts vērtības — uzticamība, cieņa un kompetence nodrošina patstāvību un ilgstošu sadarbību gan ar klientiem un sadarbības partneriem, gan uzņēmuma darbiniekiem. 2023. gadā AS Akvedukts sistēmā strādā 11 darbinieki ar darba stāžu šajā uzņēmumā vairāk nekā 20 gadi.

Viens no svarīgākajiem Akvedukts AS rīkiem sadarbībā ar B2B klientiem ir tiešsaistes pasūtīšanas sistēma E-noliktava, kas no izstrādes sākuma 2004. gadā pilnveidota līdz būvniecības nozarē strādājošu uzņēmumu atzītam un plaši pielietotam instrumentam. Akvedukts vietne nodrošina ne tikai plašu un atklātu informāciju par uzņēmumu, bet arī pieejamu tehnisko informāciju gan profesionāļiem, gan amatieriem. Jebkura līmeņa interesentiem vietnē pieejama Diskusiju lapa, kurā uz lapas apmeklētāju jautājumiem uzņēmums sniedz profesionālas atbildes.

Dalība: LTRK biedrs (no 2010. gada), Būvkomersantu reģistrs (no 2015. gada), VID padziļinātās sadarbības programmas dalībnieks (viens no pirmajiem FM padziļinātās sadarbības programmas dalībniekiem).

Preču zīme AKVEDUKTS reģistrēta Latvijas Republikas Patentu valdē 2001.gada 20.augustā

Piedāvātās preču grupas
-----------------------

Sūkņi ūdensapgādei, apkurei un sanitārā ūdens recirkulācijai

Ūdensapgādes un kanalizācijas cauruļvadu sistēmas

Drenāžas un kanalizācijas aprīkojums — teknes, akas

Ūdens sagatavošanas un filtrācijas aprīkojums

Spiedtvertnes ūdensapgādei un apkurei

Mērierīces spiediena un plūsmas mērīšanai, ūdens skaitītāji

Apkures katli (gāze, granulas, cietais kurināmais, elektrība)

Apkures aprīkojums — cauruļvadu sistēmas, radiatori, kontroles sistēmas

Ūdens sildītāji elektriski un kombinēti

Laistīšanas aprīkojums un dārza šļūtenes

Tehniskās šļūtenes spiedienam un uzsūkšanai

Strūklakas dārzam un tehnoloģijas sabiedriskām strūklakām

Atsauces
--------

1. ↑  «Kompānija Akvedukts sāk piedāvāt savus pakalpojumus arī internetā, tiek atklāta e-komercijas sistēma». *building.lv* (latviešu). 2004-08-18. Skatīts: 2021-10-20.
2. ↑  Lursoft. «"Akvedukts" pērn pārsniedzis plānotos apgrozījuma un peļņas rādītājus». *www.klientuportfelis.lv* (latviešu), 2021-07-08. Skatīts: 2021-10-28.
3. ↑  Lursoft. «Uzņēmumi ar lielāko gada apgrozījumu - Lursoft statistika». *Lursoft* (latviešu), 2021-10-20. Skatīts: 2021-10-20.
4. ↑  Apmaksāta informācija. «'Akveduktam' jau 19 gadus viens darbinieku veselības apdrošinātājs». *delfi.lv* (latviešu), 2021-04-12. Skatīts: 2021-10-20.
5. ↑  Select Solutions. «Produktu katalogs un aktuālās cenas | Akvedukts». *akvedukts.lv* (latviešu). Skatīts: 2021-10-20.
6. ↑  «Business Content | Latvijas Tirdzniecības un rūpniecības kamera». *www.ltrk.lv*. Skatīts: 2021-10-20.
7. ↑  «BIS». *bis.gov.lv*. Skatīts: 2021-10-20.
8. ↑  «Finanšu ministrs sveic pirmos Padziļinātās sadarbības programmas dalībniekus». *EkonomikaLV* (lv-LV). 2012-08-10. Skatīts: 2022-06-30.
9. ↑  «Latvijas Republikas Patentu valde». *databases.lrpv.gov.lv*. Skatīts: 2022-06-30.